|  |
| --- |
| **Modtagere**:Medarbejdere og ledere i klubberne samt klubbernes MED-udvalg |

**Henvendelser til lederen for klubberne fra medarbejdere om kritisable forhold i klubben.**

Som udgangspunkt er det helt legalt for en medarbejder at henvende sig til lederen for klubberne omkring ethvert kritisabelt forhold, som medarbejderen oplever i sit daglige arbejde i klubben.

Afhængig af henvendelsens/kritikkens art er *hovedreglen*, at uoverensstemmelser i det daglige arbejde og eventuelle samarbejdsproblemer søges løst internt i klubben, inden en henvendelse til lederen for klubberne finder sted.

Vel vidende at det kan være grænseoverskridende og angstprovokerende for en medarbejder at skulle konfrontere sin leder med diverse forhold, som denne f.eks. finder kritisabel hos sin leder, så er det opfattelsen, at dette er den bedste måde at håndtere eventuelle problemer - set i forhold til det fremtidige samarbejde i klubben.

En henvendelse fra en medarbejder til lederen for klubberne vil ikke kunne være anonym (dog med enkelte undtagelser omkring kriminelle forhold m.v.).

Lederen for klubberne vil forinden medarbejderens udtalelse om egen leder meddele denne, at han er nødt til at viderebringe oplysningerne til den pågældende medarbejders leder.

Herefter vil det så være op til den enkelte medarbejder, om han/hun ønsker, at lederen for klubberne involveres i kritikken.

Udgangspunktet og sigtet i forhold til denne fremgangsmåde vil for lederen for klubberne altid være, at der må findes en løsning på problemerne, hvorfor det er vigtigt, at involverede parter orienteres.

Alle medarbejdere skal samtidig hermed være opmærksomme på, at de til hver en tid kan kontakte deres tillidsmand i klubben eller – hvis der ikke findes en sådan i klubben - fællestillidsmanden på dag- og klubområdet, når der er forhold på arbejdspladsen, de ønsker drøftet m.v.

Afdelingschef for skoler og uddannelse

Henriette krag